**Тақырыбы:Тәуелсіздік төрімде.**

**Мақсаты:**16 Желтоқсан тәуелсіздік күні екені туралы түсінік беру.

Тәуелсіз, егемен деген сияқты сөздердің мағыналарын ұғындыру арқылы сөздік қорларын толтырып, есте сақтау қабілеттерін дамыту,Қазақстан Республикасының рәміздеріне тоқталу,елтаңба,ту,әнұран жайлы түсініктерін бекіту. Бүлдіршіндердің Отанға деген сүйіспеншіліктерін арттыру оған құрметпен қарауға тәрбиелеу.

**Көрнекіліктер:** рәміздердің,елбасының суреттері,слайд,

**Әдіс-тәсілдер**: сұрақ-жауап, түсіндіру,слайдкөрсету

**Барысы**

**Тәрбиеші**: Тәуелсіздік таңын сүйем

Таңмен бірге келді ме өлең

Көк туына басымды ием

Көгімізде желбіреген.

***Әнұран (тұрып, жүрегінеқолынқойып айту)***

**Тәрбиеші:**Рәміздерім – елдігімнің белгісі,

Білу керек бала –дағы ең кіші.

Рәміздерім- ӘНҰРАН, КӨК ТУ, ЕЛТАҢБА,

Рәміздерді жатқа білген жөн кісі.

**Камила:**Елтанбасы елімнің

Неткен әйбат, әдемі.

Тұнығындай көңілдің

Ортада аспан әлемі!

Құт, береке шаңырақ

Орын алған ол төрден.

Қанатты қос арғымақ

Екі жақтан көмкерген

Ақниеті алтын күн

Асқақ арман қыраны

Жалауы бұл халқымның

Мәртебесі, мақтаны.

Әнұраны елімнің

Шақырады бірлікке.

Егеменді халқымның

Болашағы бірлікте.

***Бейнетаспадан қазақ елі, Республикамыз туралы слайд көрсету.***

Қазақстан Республикасының картасын көрсету. - Балалар, картадан біздің республикамыздың ұлан - ғасыр Жері бар екенін байқауға болады. Осы кең байтақ қазақ жері ­бүгін Тәуелсіз Қазақстан Республикасы деп аталады. Яғни егеменді мемлекет.

Тәуелсіз - толық еркі бар, ерікті, бағынышты емес. Егемен - өз билігі, бас бостандығы өзінде, тәуелсіз.

- Тәуелсіз Қазақстан Республикасының тұңғыш президенті кім?

- Тәуелсіз Қазақстан Республикасының тұңғыш Президен­тіН.Ә. Назарбаев.

- Тәуелсіз Қазақстанның елордасы қай қала?

- Нұр-Сұлтан қаласы.

- Алматы қандай қала?

- Алматы - әсем қала. Бұрын Алматы қаласы астанамыз болған.

- Дұрыс айтасыңдар. Қазір Алматы еліміздің Мәдени орталығы болып саналады. Алматы қаласының Республика Алаңында Қазақстан Тәуелсіздігі құрметіне арналған қар барысына мінген Алтын адамның биік ескерткіші және Тәуелсіздік монументі орнатылған. (Картадан Астана мен Алматы қалалары және суреттері көрсетіледі).

- 16 Желтоқсан - еліміздің ең үлкен, ең басты мерекесі. 1991 жылы қазақ елі егемендікке қол жеткізіп, өз алдына тәуелсіз мемлекет атанды. 2011 жылы тәуелсіз мемлекет атанғанымызға 20 жыл толды. Осы тәуелсіздік Қайрат Рысқұлбеков, Ербол Сыпатайұлы, Ләззат Асанова сынды қазақтын, батыр, қаһарман ұл - қыздарының арқасында келді. Олардың Тәуелсіздік жолындағы ерлігі, қайсарлығы біз үшін өнеге болмақ.

***Мақал - мәтелдердің мағынасын ашу.***

- «Туған жердің күні де ыстық, түні де ыстық» деген сөздің мағынасы мынадай: туған үйіңнен, қалаңнан, ауылыңнан немесе туған еліңнен алыста жүрсең, біраз уақыттан соң еліңді сағынасың. Өз еліңдегі әрбір күніңді сағынасың.

***Балалардың орындауында «Отан » әнімен оқу қызметі аяқталады.***